AlexejDobrolubov/national_council_slovak_2010 huggingface dataset:
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

42. Ďakujem veľmi pekne. V prvom rade, pán poslanec Glück, mne je naozaj úprimne ľúto a myslím, že sme to viacerí vyjadrili hneď po danom atentáte, že sme šokovaní, a odsúdili sme okamžite naozaj tento ohavný skutok, že neviem, k čomu smerovala tá vaša výtka, a myslím si, že bolo jasné, že to bolo od nás všetkých úprimné, a jednoducho tak to je. Máme úprimný záujem urobiť niečo pre to, aj rýchlo, aj o tom by sme, ja si myslím, že v rámci opozície sme pripravení sa o tom baviť, že ak sú tu opatrenia, ktoré môžme hneď prijať, aby sme situáciu zlepšili, tak to urobme . Ale tam moje kritické vyjadrovania smerovali k tomu, že nevieme tam naozaj nájsť, niečo, niečo by sme tam aj našli, ale v zásade väčšina tých opatrení nesedí, že je potrebné, aby sme ich takto rýchlo prijímali. Pani poslankyňa Vaľová, veď takisto ako pani prezidentka Čaputová má doživotnú rentu, je to aj pán prezident Gašparovič, ale veď nakoniec aj to bude patriť prezidentovi Pellegrinimu, myslím si, že je to absolútne v poriadku a je to spravodlivé. Ten, kto je prezident, tak má na to nárok. Či rozšíriť takéto nároky, a to je moja reakcia smerom k pánovi poslancovi Valášekovi, možno to nebolo zrozumiteľné, ja som úplne pripravená sa o tom rozprávať, je to úplne legitímne. Ale potom sa aj bavme, za akých podmienok naozaj komu, a podľa mňa je aj namieste otázka, či na to máme, veď nie je to zase taká položka, samozrejme, z čoho hneď vykrvácame, to je pravda, ale je to namieste sa o tom rozprávať, či teraz a takto, a je to veľmi legitímna debata a k tomu treba normálnu, riadnu diskusiu. Ďakujem pek... (Prerušenie vystúpenia časomerom.)
15. schôdza NR SR - 4.deň - A. dopoludnia
Dátum: 2024-06-14
Poslanec: Kolíková, Mária (SaS)
Druh vystúpenia: Vystúpenie

144. Vážený pán predsedajúci, vážené pani poslankyne, vážení páni poslanci, vážení prítomní, osobitný kontrolný výbor, ktorého som predsedníčkou, predkladá podľa § 9 zákona Národnej rady č. 166/2003 Z. z. o ochrane súkromia pred neoprávneným použitím informačno-technických prostriedkov, tzv. zákon o ochrane pred odpočúvaním, správu o výbore, správu výboru o stave použitia informačno-technických prostriedkov za rok 2023. Je to tlač teda č. 188. V súlade s uvedeným zákonom, § 9, výbor požiadal Slovenskú informačnú službu v mesiaci december 2023 o zaslanie správy o použití týchto prostriedkov za rok 2023. Správu o použití týchto informačných technických prostriedkov za rok 2023 predložila Slovenská informačná služba vo verzii neobsahujúcej utajované skutočnosti. Údaje o použití informačno-technických prostriedkov neobsahujúce takéto utajované skutočnosti, tak ako ich predložila Slovenská informačná služba, sú uvedené v predloženej správe. Osobitný kontrolný výbor Národnej rady na kontrolu činnosti Slovenskej informačnej služby uvedenú správu prerokoval na 3. schôdzi výboru a to dňa 14. februára 2024 a prijal uznesenie č. 13, ktorým vzal predmetnú správu na vedomie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady, predkladám Národnej rade návrh uznesenia, ktorý je súčasťou správy. Ďakujem pekne.
15. schôdza NR SR - 3.deň - B. popoludní
Dátum: 2024-06-13
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

55. Ďakujem veľmi pekne, pani poslankyňa. Ja si myslím, že je zrejmé, že aj z vášho príspevku v nadväznosti na prezentáciu navrhovateľa, pána ministra, že pán minister jednoducho chcel byť na inom ministerstve, chcel byť na ministerstve hospodárstva a stále si myslí, že na ministerstve životného prostredia môže plniť svoje predstavy o hospodárstve. Takže keď má riešiť zákon, ktorý súvisí s krajinným plánovaním, tak nám tu rozpráva o stavebných povoleniach a o tom, že teda ako tu bude prebiehať investičná činnosť. Veď to je tiež v poriadku, legitímny účel, ale pán minister stále zabúda, že jeho prvoradou úlohou je chrániť životné prostredie. Takže ja rozumiem, že keď sa stará o čistky na ministerstve životného prostredia nie z titulu ochrany životného prostredia, pretože to je dosadzovanie straníkov, rôznych straníckych nominantov na úkor ľudí, ktorí zasvätili svoj život ochrane životného prostredia, tak potom nemôžeme čakať, že bude rozumieť, že pre krajinné plánovanie je namieste, aby o tom bola riadna debata, aby ten zákon bol v riadnom pripomienkovom konaní a že dáva zmysel, tak jednoducho toto ja si myslím, že už asi nie je žiadnym prekvapením. Proste pán minister nerozumie, čo je životné prostredie, pretože pán minister nepatrí na rezort životného prostredia. Nepochopil to, domnievam sa, že aj z jeho posledného prejavu je zrejmé, že asi ani nemá ambíciu rozumieť, o čom je jeho rezort, pretože myslí na niečo úplne iné, ale zjavne nie na to, čo je dôležité a správne pre Slovensko a pre ochranu životného prostredia.
15. schôdza NR SR - 2.deň - B. popoludní
Dátum: 2024-06-12
Poslanec: Kolíková, Mária (SaS)
Druh vystúpenia: Vystúpenie v rozprave

105. Ďakujem veľmi pekne, pán predsedajúci. Vážené pani poslankyne, vážení páni poslanci, je mi ľúto, že takýto kľúčový, dôležitý zákon sa prerokúva vo večerných hodinách pri takomto naozaj slabom počte. Ja si pamätám, v roku 2000 sa prijímal tento návrh zákona o slobodnom prístupe k informáciám a prijímal sa nie preto, že by ho takto naozaj úplne chcela vtedy vláda, mala trošku inú predstavu, ale tá predstava sa zmenila na základe veľmi silnej iniciatívy ľudí zdola. Neviem, či si spomínate niekto v tom čase, tá iniciatíva sa volala Čo nie je tajné, je verejné. Jednoducho právna úprava, ktorá naozaj pomôže ľuďom, ktorí sa zaujímajú o to, čo vláda robí, je právna úprava, ktorá sa vláde nikdy nemôže páčiť.
12. schôdza NR SR - 17.deň - B. popoludní
Dátum: 2024-05-22
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

76. Ďakujem veľmi pekne, pán poslanec, za praktické príklady, ktoré, ktoré si uviedol, a nemuseli by sme, samozrejme, tu otvárať tretie čítanie a upozorňovať na neduhy tohto vládneho návrhu zákona, ktorý má ísť takýmto rýchlym spôsobom, lebo doteraz vlastne stále sme neuchopili, prečo to musí ísť takto rýchlo. Veď my máme zhodu, že poďme pomôcť poľnohospodárom, ale z toho návrhu nie je zrejmé, že by to bolo pre poľnohospodárov len, proste to z toho nijakým spôsobom nevyplýva, nie je to tam nikde uvedené, spomenuté, nič z toho tam nevyplýva. Jednoducho je tu naprieč celým Slovenskom umožnený masívny výrub drevín. Tak to jednoducho je. A krovín. Tak to je. Bez akýchkoľvek kritérií. A ten pozmeňujúci návrh, ktorý sme, na ktorý, pre ktorý sme mali pár minút, tak my skutočne sme tu k tomu viedli diskusiu a počas tej diskusie sme si to čítali, čo vlastne v tom návrhu naozaj je. A toto je vážne, že tu nie sú vôbec žiadne dôvody pre skrátené legislatívne konanie. Tie dôvody sú tu uvádzané medveď a srnky, potom k tomu zrazu prišli poľnohospodári, ale tí tam vôbec neboli ani v tom skrátenom legislatívnom konaní. A čo by sa stalo, že by to išlo riadnym legislatívnym procesom, že by sme sa o tomto normálne rozprávali? Čo by sa stalo? Čo by sa stalo? A nakoniec tá právna úprava v roku 2016, ktorá, tak ako na to upozornil pán minister životného prostredia, tak tá bola prijatá v čase, keď tam bol aj štátny tajomník Boris Susko, súčasný minister spravodlivosti za SMER. To znamená, že je zrejmé, že SMER s tým nemal žiadny problém, aby sa takáto právna úprava urobila. Tak... A keď ešte naviac tvrdí, že do roku 2016 to tak bolo, tak ako tu nie je žiadny dôvod pre takýto rýchly zhon pre túto právnu úpravu. A preto sme z toho rozhorčení, že to ide takto, nerozumieme dôvodom, tak tam hľadáme dôvody, ktoré sa nám zdajú zro... (Prerušenie vystúpenia časomerom.)
12. schôdza NR SR - 17.deň - B. popoludní
Dátum: 2024-05-22
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

46. Ďakujem veľmi pekne, pán poslanec, aj že si otvoril túto tému ešte v treťom čítaní, je to veľmi neštandardné, ale neštandardný je celý proces prijímania tohto návrhu zákona, veľmi neštandardné je to, že samotným dôvodov na skrátené legislatívne konanie bol medveď a srnky, a o tom, že sa kľúčovo pomáha poľnohospodárom, sme sa dozvedeli od pána ministra pôdohospodárstva, ktorý tu zastupoval ministra životného prostredia, že je to pre nich a kvôli nim sa to robí. Teraz vlastne sa obrátila tá celá argumentácia, že sa to robí kvôli poľnohospodárom, a tam ja si myslím, že tu naprieč máme zhodu, že treba poľnohospodárom pomôcť, a... a o tom by bolo dobré sa normálne rozprávať. Keď tu pán minister v záverečnom stanovisku povedal, že do roku 2016 to bolo jednoduché, no tak ja sa pýtam, to hádam za tých pár rokov tak nevyrástli tie stromy, tak keď to dovtedy bolo také jednoduché, ako je možné, že teraz je potrebné ten, ten výrub dať na 90 cm. A na to chcel aj upozorniť pán poslanec, že v rámci druhého čítania došlo ešte k rozšíreniu toho pôvodného návrhu, a to rozšírenie neznamená, to znamená väčšie plochy krovín, väčší obvod kmeňa stromu. Áno, k tomu došlo, to ste si možno ani nevšimli a zjavne si to ani nevšimol ani pán podpredseda, ktorý mal za to, že k zmene v druhom čítaní nedošlo. Áno, došlo, došlo, došlo vlastne k väčším plochám, zo 100 metrov štvorcových na 200 metrov štvorcových, z 80 cm na 90 cm. V odôvodnení je spresnenie. Toto nie je žiadne spresnenie, veď to je proste rozšírenie a nie je to len pre poľnohospodárske pôdy. To je proste klamstvo. To je klamstvo, ten návrh tu nie je pre poľnohospodárske pôdy. Takto nie je zadefinovaný. To nie je v žiadnych dôvodoch nikde a nie je tak napísaný ani návrh zákona, takže je to výzva voči poslancom, aby za toto nehlasovali.
14. schôdza NR SR - 2. deň - A. dopoludnia
Dátum: 2024-05-22
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

78. Ďakujem veľmi pekne, osobitne za tie poznámky, ktoré súvisia aj s konaním pred Ústavným súdom. Ja si myslím, že osobitne tá podmienka, ktorá súvisí s oddlžovaním a vôbec so samotným procesom oddlžovania, ktorý treba povedať, že dlho trvalo, kým sme na Slovensku zaviedli vôbec mechanizmus, ktorý je funkčný pre oddlžovanie. To znamená, že naozaj až v poslednom období je tu vôbec šanca pre ľudí, aby sa oddlžili, že ak si zákonodarca potom dá podmienku, že vlastne to oddlženie je prekážka pre akýkoľvek prístup k funkcii, tak mal by to riadne odôvodniť. Lebo bez toho riadneho odôvodnenia sa rovno dáva priestor na potenciálne konanie pre Ústavným súdom pre diskrimináciu, pretože vlastne zákonodarca sa nijakým spôsobom v tomto momente v tých dôvodoch nevysporiadal s tým, že taká podmienka je odôvodnená. Takže vlastne my nevieme nijakým spôsobom urobiť test, že či obmedzenie ľudí s tým, že prešli týmto spôsobom oddlženia, má naozaj nejaký legitímny cieľ, ktorý je primeraný s ohľadom na to, čo vlastne zákonodarca očakáva ako výsledok, že to, nevieme to úplne urobiť. Takže to, to len, ja si myslím, že je dobré na to upozorniť, že javí sa politicky s ohľadom na aktuálny skutkový stav, že je asi zrejmé, že niečo, niečo vadí súčasnému navrhovateľovi, ale ak to chce dať naozaj ako podmienku do textu zákona, tak musí prejsť proste nejakým, nejakým riadnym odôvodnením, takáto podmienka aby vôbec obstála. Takže ja si myslím, že je dobré, že na to bolo upozornené a za to ďakujem.
12. schôdza NR SR - 16.deň - B. popoludní 1. záznam
Dátum: 2024-05-21
Poslanec: Kolíková, Mária (SaS)
Druh vystúpenia: Vystúpenie v rozprave

Pán poslanec, ďakujem veľmi pekne, že si sa vrátil k dôvodom na skrátené legislatívne konanie. Ako možno sa to javí pánovi ministrovi, že už je to trápne, že už sme v druhom čítaní a vraciame sa k skrátenému legislatívnemu konaniu, ale podľa mňa je to dôležité, lebo to skrátené legislatívne konanie malo nejaké dôvody. A my už vlastne o tých dôvodoch tu už vôbec nerozprávame, nie je tu žiadna príčinná súvislosť tejto právnej úpravy s ohľadom na dané dôvody. To rozšírenie toho výrubu či už drevín, alebo krovín tu nie je nijako odôvodnené, to rozšírenie v tomto pozmeňujúcom návrhu, ktorý sme si teraz vlastne v rýchlosti pozerali, je len, že to je spresnenie. Tak ja som nevedela, že rozšírenie znamená spresnenie. A nijakým spôsobom sa tu už nepracuje s dôvodmi, ktoré sa týkali ohrozenia šelmou, už tu nie je o tom vôbec nič, nič, v pozmeňujúcom návrhu toto ako keby neexistovalo. Rovnako značné hospodárske škody, ja som nenašla žiadny odkaz teraz ani vlastne v tých vyjadreniach pána ministra, že by tu bol odkaz na nejaké značné hospodárske škody, ktoré spôsobuje raticová zver. Už sa tu bavíme vlastne o očisťovaní pozemkov, ale toto neboli dôvody skráteného legislatívneho konania. To znamená, tu sú zmeny, ktoré, ktoré nijako nesúvisia už s týmto návrhom. A vraciame sa vlastne k tomu, že máme tu novú právnu úpravu s novými dôvodmi, ku ktorým nebola riadna odborná debata a vôbec sa k tomu nevyjadrovala, vlastne opätovne aj k tomuto pozmeňovaciemu návrhu sa nevyjadrovali tí, ktorých sa to má týkať, ktorým to má pomôcť.
12. schôdza NR SR - 16.deň - B. popoludní 1. záznam
Dátum: 2024-05-21
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

27. Ďakujem veľmi pekne, pán poslanec, za váš pozmeňujúci návrh. Mne je opätovne, naozaj musím to povedať, veľmi ľúto, že k tomuto nie je riadny legislatívny proces. Pretože ja si myslím, že sme tu na jednej lodi ohľadom diskusie, že my sme pripravení podporiť aj jednoduchší výrub drevín a krovín pre poľnohospodárov, ale tá samotná úprava, ktorá súvisí s tými intravilánmi, tak je zrejmé, že toto nie je pre poľnohospodárov. To je prvá vec. To znamená, že ak sú tu nejaké dôvody na skrátené legislatívne konanie, ktoré tu boli a majú súvisieť s ochranou poľnohospodárov, aby sme im umožnili si vyčistiť ich polia, tak je zrejmý vlastne ten samotný návrh, ktorý tu máme pred sebou, že proste to nie je pravdou, ale aj z vášho návrhu vyplýva, že my sme pripravení proste zjednodušiť ten proces pre poľnohospodárov, ale ten, ten návrh vo svojej podstate vlastne im naozaj nepomáha. Pretože to, čo poľnohospodári potrebujú, je, aby aj finančne dostali výpomoc na to, aby si vedeli vyčistiť tieto pozemky. Aj ten argument, ktorý tu odznieval, keď vy ste tu neboli, pán minister, a bol tu pre vás zastupujúci minister Takáč, bol, že berme do úvahy situácie, že tie pozemky sú zdedené a dedičia sa dostali k pozemkom, o ktoré sa nestarali, teda tí poručitelia a je to pre nich teraz finančne náročné. Ale pri takomto prístupe to môže znamenať, ak im my inak nepomôžeme, že prídete možno o rok o dva alebo ďalšia vláda príde, že teda nebude to toľkoto centimetrov, ale bude to raz toľko. Pretože rovnako na to nebudú jednoducho pripravení tí poľnohospodári finančne, aby to zvládli. Že akože to by malo ísť naozaj ruka v ruke.
12. schôdza NR SR - 16.deň - B. popoludní 1. záznam
Dátum: 2024-05-21
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

17. Ďakujem veľmi pekne, pani poslankyňa. Ja osobitne chcem reagovať na tú časť, ktorá súvisí s kritikou k pozmeňujúcemu návrhu. Jedna vec je skrátené legislatívne konanie a druhá vec je, aby to skrátené legislatívne konanie malo zmysel, tak jednoducho aj tie pozmeňujúce návrhy musíme mať šancu vidieť a sa s nimi oboznámiť. Osobitne ak pri čítaní pozmeňujúceho návrhu je zrejmé, že odôvodnenie nesedí s textom, pretože určite nie je spresnenie hraničných rozmerov fakt, že sa zväčšuje obvod kmeňa alebo súvislých krovitých porastov. Tak toto neviem, v akej miere môžem vôbec, keby som vychádzala z toho odôvodnenia, že je spresnenie, to jednoducho úplne mení tie parametre, ktoré sme mali predtým tu predložené. Takže vlastne keby sme sa chceli v rýchlosti oboznámiť s pozmeňujúcim návrhom spôsobom, že si prečítame odôvodnenie, tak vlastne to vôbec nesedí. Rovnako odôvodnenie v ďalšej časti, ktoré hovorí, že je to osobitný postup pri výrube drevín v chránených územiach, tak nejakým spôsobom nevysvetľuje tiež to, ako budú kapacitne pripravené na to orgány ochrany prírody, že majú nejakým spôsobom stanovenú lehotu a v tej lehote vlastne majú byť schopné zvládnuť ohlasované výruby a vlastne mali by sme vedieť, že proste sú schopné, ak by chceli niečo zakázať alebo niečo obmedziť, že toto je v nejakom, v nejakej miere vyhodnotené a zvládnuteľné. To tu, samozrejme, nejakým spôsobom z toho odôvodnenia nevyplýva. Ja to považujem za ignoráciu akejkoľvek diskusie, ktorá je jednoducho dôležitá, ak zasahujeme... (Prerušenie vystúpenia časomerom.)
14. schôdza NR SR - 1.deň - A. dopoludnia
Dátum: 2024-05-15
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

79. Pán poslanec, ďakujem za viaceré vaše pripomienky, ktoré sú dôležité pre pochopenie zmyslu verejnoprávneho média. Mňa, samozrejme, zamrzí, keď sa odvádza pozornosť na koncesionárske poplatky, pretože o tom tu vôbec nie je debata. My sa tu teraz nebavíme, že či ideme zlepšiť systém koncesionárskych poplatkov alebo zvýšiť percento HDP, aby RTVS mohla fungovať, o tom tu vôbec nie je debata. Ako ja, ja sa, naozaj som vždy prekvapená, keď toto osobitne zaznieva z opozičných lavíc, lebo o tomto tu vôbec nie je debata. Veď tu vôbec nie je záujem zabezpečiť financovanie RTVS, tu vôbec nie je záujem. Veď tu je priamy útok na nezávislosť tohto verejnoprávneho média. Prvé, čo urobila táto vláda, je, že priniesla zákon, v ktorom zasiahla hneď financovanie RTVS, aby ho položila, aby položila RTVS na kolená, aby krvácala RTVS, aby súčasný generálny riaditeľ nemohol plniť to, čo mu umožňoval aj rozpočet podľa schváleného zákona, a to bolo 0,17 % HDP. Proste RTVS sa naozaj nadýchla. Toto teraz kritizovať, toto nadýchnutie, nech sa vám to akokoľvek nepáči, spôsob, neviem čo, ale toto teraz tu, skutočne ja nerozumiem. Pretože to, čo urobila ministerka kultúry, je, že robí likvidáciu média. Priniesla právnu úpravu, nepáči sa jej generálny riaditeľ, tak ako celej koalícii, ale zasahujú do toho celého spôsobu, ako bude RTVS fungovať, teraz bez ohľadu na názov. Jednoducho ten nový generálny riaditeľ nebude vlastne vôbec rozhodovať o tom, o čom RTVS budúca bude. Proste to budú politici, tak je to celé napísané. Tak je to celé napísané. A toto je tou hlavnou chybou a to treba vyčítať a na to sa treba naozaj sústrediť... (Prerušenie vystúpenia časomerom.)
19. schôdza NR SR - 4.deň - A. dopoludnia
Dátum: 2024-09-17
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

34. Ďakujem za slovo, pán predsedajúci. No, tak po prvé, že je už čas sa prestať vyhovárať na predchádzajúcich vašich kolegov z ministerstva, respektíve predchádzajúceho ministra alebo dvoch, alebo koľkých si len chcete spomenúť. Ja úplne odmietam, ohradzujem sa voči tej rétorike, že tá predchádzajúca vláda naša chcela ľuďom z vreciek vyťahovať peniaze a navyšovať im rapídne poplatky. Odmietam to z dvoch dôvodov. Po prvé, my sme mali veľa politických rozhodnutí, kde sme preukázali, že sa nebojíme prevziať politickú zodpovednosť a robiť aj ťažké, náročné rozhodnutia. Myslím si, že to netreba bližšie komentovať, tých rozhodnutí sme mali plné tri roky. A po druhé, keď skončili všetky tie krízy, ktoré sme tu mali, a to nehovorím ja, to povedala Rada pre rozpočtovú zodpovednosť, tak v zásade si ľudia nepohoršili, ale ukázalo sa, že z tých kríz vyšli tak, že boli posilnení. Najmä rodiny s deťmi, čím viac detí mali, tým viac im zostalo v peňaženke, tým viac a tým lepšie sa im vodilo, aj napriek ťažkým časom, pretože sme dokázali doručiť pomoc a nenájdete skupinu ľudí, ktorej by sme nepomohli. Od malých detí až po dôchodcov. Plnili sme sľuby, ktoré tu dávala vláda, ktorej ste aj vy súčasťou od asi aj 2010, čo ste neboli schopní splniť, všetko sa to naplnilo a postupne sme išli a reformovali sme jednu oblasť za druhou, priniesli sme plán obnovy, mali sme náročné rozhodnutia, za ktoré sme sa nebáli postaviť. Takže ja, keď, pán minister, vás počúvam, ako vy nechcete ľuďom brať z vrecák a ako vám to strašne vadilo a ukazujete prstom na pána Budaja, tak som ešte nepočul jednu vetu, jedno slovo, že sa v tejto vláde zasadíte za to, aby ten rodinný balíček zostal. Aby tých 200 euro na dieťa zostalo. Tak povedzte, že teda ste rázne proti tomu a nechajte tie peniaze rodinám. (Potlesk.)
19. schôdza NR SR - 4.deň - A. dopoludnia
Dátum: 2024-09-17
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

18. Pán predsedajúci, treba zachovať nejakú základnú úroveň diskusie v Národnej rade. Nuž, kde začať. Tak úplne prvú vec, ktorú treba povedať, je, že ja sa obávam, že takéto odôvodnenia vášho zákona majú základ aj v tom, že máte vo svojich radoch ľudí, ktorí neveria v klimatické zmeny, globálne otepľovanie a vy proste jednoducho necítite tú potrebu riešiť takýto akútny globálny problém. Dobre, však možnože medzi nich nepatríte práve vy, pán minister, ale dobre viete, že toto neni nariadenie. Toto je smernica a od toho, kedy sa schváli, tak máte dva roky na to, aby ste prišli s verziou, ktorú si transponujeme do nášho právneho poriadku. Existuje množstvo rôznych procedúr aj na národnej, inej úrovni, európskej, aby ste si vyrokovali tú najlepšiu pozíciu. Ja mám dôveru v predchádzajúce ministerstvo, že určite nechcelo zvyšovať tak rapídne poplatky, ktoré by platilo bežné obyvateľstvo, na rozdiel od vašej vlády, keď sa pozerám na to, aký konsolidačný balíček chystáte túto jeseň. Tak to vy ste už, už ste siahli na dôchodky, už ste zvýšili odvody, už ste zaviedli nové dane, už ste zvýšili dane a znovu to idete urobiť. Nikto si nikdy tak veľa nepožičal, ako si idete požičať vy. Takú sekeru idete zaťať. A vy mi tu idete rozprávať o tom, že my sme znižovali potencionálne nejakú životnú úroveň ľudí. My sme riešili veľké problémy. Vy ste sa nedostali ani k riešeniu administratívnych úloh, aby ste si na toto šiahli. A počkajme si mesiac a uvidíme, že kto tú životnú úroveň ľuďom reálne zníži. (Potlesk.)
19. schôdza NR SR - 4.deň - A. dopoludnia
Dátum: 2024-09-17
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

12. Dobre, ďakujem veľmi pekne za možnosť reagovať na predchádzajúce faktické poznámky. Nechcem vyčerpať celý čas, lebo úprimne chcem si vypočuť reakciu ministra, lebo, tak ako odznelo, my sme na výbore vlastne nemali k tomuto možnosť diskutovať, hoc sme sa snažili. Aj sme kládli otázky, kládli sme všetky otázky vecne, tak to skončilo tak, tá rozprava na výbore, že pán predseda výboru sa opýtal, či ešte nejaké otázky sú a zaznelo z publika, že a načo, však vlastne nedostávame žiadne odpovede, len sa opakuje dôvodová správa a nevie sa nič bližšie povedať ani vysvetliť. Takže sám som zvedavý teraz na to, čo pán minister k tomu povie. Ďakujem.